ORDE do 28 de setembro de 2009 pola que se modifica a autorización do centro privado Marcote, do concello de Vigo (Pontevedra).
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 22/10/2009

Examinado o expediente iniciado polo centro privado Marcote, do concello de Vigo, no que solicita autorización para impartir os ciclos formativos de grao superior de axencias de viaxes, aloxamento e o de información e comercialización turísticas.
Tendo en conta que o expediente foi tramitado polo departamento territorial da Consellería de Educación e Ordenación Universitaria de Pontevedra, quen o remite cos informes correspondentes.
Vistos a Lei orgánica 2/2006, do 3 de maio, de educación; o Real decreto 1538/2006, do 15 de decembro, polo que se establece a ordenación xeral da formación profesional do sistema educativo; o Decreto 13/2006, polo que se establece o currículo do ciclo formativo de grao superior correspondente ao título de técnico superior en aloxamento; o Decreto 114/2000 polo que se establece o currículo do ciclo formativo de grao superior correspondente ao título de técnico superior en información e comercialización turísticas; o Decreto 299/1999, polo que se establece o currículo do ciclo formativo de grao superior correspondente ao título de técnico superior en axencias de viaxes; o Decreto 133/1995, do 10 de maio, sobre autorización de centros docentes privados para impartir ensinanzas de réxime xeral non universitarias e a Orde do 20 de setembro de 1995 que desenvolve este decreto.
Esta consellería, por proposta da Dirección Xeral de Centros e Recursos Humanos,
DISPÓN:
Primeiro.-Autorizar a implantación dos ciclos formativos de grao superior de axencias de viaxes, aloxamento e o de información e comercialización turísticas no centro privado Marcote, do concello de Vigo, quedando a composición resultante segundo se especifica no anexo.
Segundo.-Antes da posta en funcionamento das ensinanzas que se autorizan, o departamento territorial da Consellería de Educación e Ordenación Universitaria de Pontevedra, despois do informe do Servizo Territorial de Inspección Educativa, aprobará expresamente a relación de persoal que impartirá docencia no devandito centro, así como o equipamento adecuado.
Terceiro.-Queda o centro obrigado ao cumprimento da lexislación vixente e a solicitar a oportuna revisión cando teña que modificarse calquera dos datos que sinala esta orde.
Esta orde, que esgota a vía administrativa, poderá ser obxecto de recurso potestativo de reposición ante o conselleiro de Educación e Ordenación Universitaria, no prazo dun mes, contado a partir do día seguinte ao da súa publicación no Diario Oficial de Galicia, segundo o disposto nos artigos 116 e 117 da Lei 30/1992, do 26 de novembro, de réxime xurídico das administracións públicas e do procedemento administrativo común, ou ben directamente o recurso contencioso-administrativo no prazo de dous meses contados a partir do día seguinte ao da súa publicación, ante a Sala do Contencioso-Administrativo do Tribunal Superior de Xustiza de Galicia, de conformidade co artigo 46 da Lei 29/1998, do 13 de xullo, reguladora da xurisdición contencioso-administrativa.
Santiago de Compostela, 28 de setembro de 2009.
Jesús Vázquez Abad
Conselleiro de Educación e Ordenación Universitaria
ANEXO
Provincia: Pontevedra.
Localidade: Vigo.
Concello: Vigo.
Enderezo: avda. del Puente, 80.
Código do centro: 36015822.
Denominación: centro privado Marcote.
Titular: Colegio Marcote, S.L.
Ensinanzas que se autorizan:
Familia profesional: hostalaría e turismo.
1 ciclo formativo de grao superior de axencias de viaxes (1 unidade para 20 alumnos).
1 ciclo formativo de grao superior de aloxamento (1 unidade para 20 alumnos).
1 ciclo formativo de grao superior de información e comercialización turísticas (1 unidade para 20 alumnos).
Composición resultante:
Educación infantil: 3 unidades.
Educación primaria: 6 unidades.
Educación secundaria obrigatoria: 8 unidades.
Bacharelato: 8 unidades, das modalidades de ciencias e tecnoloxía e a de humanidades e ciencias sociais.
1 ciclo formativo de grao superior de axencias de viaxes (1 unidade para 20 alumnos).
1 ciclo formativo de grao superior de aloxamento (1 unidade para 20 alumnos).
1 ciclo formativo de grao superior de información e comercialización turísticas (1 unidade para 20 alumnos).